CELEX: 42010X0630(01)
Language: hu
Date: 2010-06-30 00:00:00
Title: Az Egyesült Nemzetek Európai Gazdasági Bizottságának (ENSZ-EGB) 61. számú előírása — Egységes rendelkezések haszongépjárművek vezetőfülkéjének a hátfal síkja előtti kiálló részeinek tekintetében történő jóváhagyásáról

30.6.2010   
            
            
               HU
            
            
               Az Európai Unió Hivatalos Lapja
            
            
               L 164/1
            
         A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ-EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Európai Gazdasági Bizottságának (ENSZ-EGB) 61. számú előírása — Egységes rendelkezések haszongépjárművek vezetőfülkéjének a hátfal síkja előtti kiálló részeinek tekintetében történő jóváhagyásáról
   Tartalmaz minden olyan szöveget, amely az alábbi időpontig érvényes volt:
   Az előírás eredeti változatának 1. kiegészítése – hatálybalépés dátuma: 2006. október 10.
   TARTALOMJEGYZÉK
   ELŐÍRÁS
   
               1.
            
            Alkalmazási kör
         
               2.
            
            Fogalommeghatározások
         
               3.
            
            Jóváhagyási kérelem
         
               4.
            
            Jóváhagyás
         
               5.
            
            Általános követelmények
         
               6.
            
            Egyedi követelmények
         
               7.
            
            Járműtípus módosítása
         
               8.
            
            Gyártásmegfelelőség
         
               9.
            
            Szankciók nem megfelelő gyártás esetén
         
               10.
            
            Gyártás végleges leállítása
         
               11.
            
            A jóváhagyási vizsgálat elvégzéséért felelős műszaki szolgálatok és a szakhatóságok neve és címe
         MELLÉKLETEK
   
               1. melléklet –
            
            Értesítés járműtípus kiálló részeinek tekintetében történő jóváhagyásáról (vagy jóváhagyásának elutasításáról, visszavonásáról vagy gyártásának végleges leállításáról) a 61. sz. előírás alapján
         
               2. melléklet –
            
            A jóváhagyási jelek elrendezése
         
               3. melléklet –
            
            Eljárás a H pont és a háttámla tényleges dőlésszögének meghatározására, valamint ezeknek az R ponttal és a háttámla tervezési dőlésszögével való viszonyának igazolására
         
               4. melléklet –
            
            A kiálló részek és távolságok mérése
         1.   ALKALMAZÁSI KÖR
   1.1.   Ez az előírás az N1, N2 és N3 kategóriába tartozó tehergépjárművek (1) kiálló részeire vonatkozik, az alábbiakban meghatározott „külső felület” értelmében.
   Nem vonatkozik a külső visszapillantó tükrökre és azok tartóelemeire, illetve olyan tartozékokra, mint a rádióantennák és csomagtartók.
   1.2.   Ezen előírás célja, hogy csökkentse az ütközés esetén a jármű külső felületével érintkezésbe kerülő személy sérülésének kockázatát, illetve súlyosságát.
   2.   FOGALOMMEGHATÁROZÁSOK
   Ezen előírás alkalmazásában:
   2.1.   „külső felület”: a járműnek az a része, amely a vezetőfülkének a lenti 2.5. szakasz szerinti hátfalának síkja előtt található, és magának a hátsó falnak a kivételével többek között az első sárvédőket, az első lökhárítókat és az első kerekeket foglalja magában;
   2.2.   „jármű típusjóváhagyása”: járműtípus kiálló részeinek tekintetében történő jóváhagyása;
   2.3.   „járműtípus”: olyan gépjárművek, amelyek olyan lényeges jellemzők tekintetében, mint a „külső felület”, nem különböznek egymástól;
   2.4.   „vezetőfülke”: a felépítménynek az a része, amely a vezető- és az utasteret képezi, beleértve az ajtókat is;
   2.5.   „vezetőfülke hátfala”: a vezető- és az utastér külső felületének hátulsó része. Ha a vezetőfülke hátsó falának helyzetét nem lehet meghatározni, akkor ezen előírás alkalmazásában azt feltételezzük, hogy az a vezetőülés R pontja mögött 50 cm-re lévő függőleges keresztsíknak felel meg; ha a vezetőülés állítható, a leghátsó beállítható helyzetben kell lennie (lásd a 3. mellékletet). A gyártó azonban a műszaki szolgálat beleegyezésével kérheti, hogy más távolságot vegyenek figyelembe, ha bizonyítható, hogy az 50 cm-es távolság egy adott jármű esetében nem megfelelő (2);
   2.6.   „vonatkoztatási sík”: vagy az első kerekek középpontján átmenő vízszintes sík, vagy egy, a talajszint felett 50 cm-re lévő vízszintes sík, a kettő közül az alacsonyabb;
   2.7.   „padlóvonal”: az alábbiak szerint meghatározott vonal:
   
                
            
            
               ha a terhelt jármű külső felülete körül meghatározatlan magasságú, függőleges tengelyű, 15 °-os nyílásszögű kúpot mozgatunk körbe oly módon, hogy a kúp a felépítmény külső felületét annak legalsó pontján érintse, akkor a padlóvonal az érintkezési pontok összekötő vonala.
            
         
                
            
            
               A padlóvonal meghatározásánál nem kell figyelembe venni a kipufogócsöveket, a kerekeket vagy a kocsitest alsó részén található olyan funkcionális mechanikus részeket, mint a jármű emelési pontjai, a felfüggesztés elemei vagy olyan tartozékok, amelyeket a jármű vontatására vagy üzemzavar elhárítása esetén használnak. A kerékjárati dob külső oldala tekintetében egy olyan képzelt felületből indulunk ki, amely a határoló külső felületek átmenet nélküli folytatásaként jön létre. Az első lökhárítókat figyelembe kell venni a padlóvonal meghatározásánál. A padlóvonal járműtípustól függően vagy a lökhárítóprofil külső szegélyénél vagy a lökhárító alatti felépítmény vonalában haladhat. Ha egyszerre két vagy több érintkezési pont is van, akkor a padlóvonal meghatározásánál a legalsó érintkezési pontot kell figyelembe venni;
            
         2.8.   „görbületi sugár”: annak a körívnek a sugara, amely a lehető legjobban közelít az érintett alkatrész görbületéhez.
   3.   JÓVÁHAGYÁSI KÉRELEM
   3.1.   A járműtípus kiálló részei tekintetében történő jóváhagyása iránti kérelmet a járműgyártó vagy jogszerűen meghatalmazott képviselője nyújtja be.
   3.2.   A kérelemhez három példányban csatolni kell az alábbi dokumentumokat:
   
               3.2.1.
            
            
               a jármű elülső és oldalsó részeinek fényképe;
            
         
               3.2.2.
            
            
               a „külső felületről” készült, a vizsgálatok elvégzéséért felelős műszaki szolgálat által a lenti 5. és 6. szakaszban foglalt rendelkezéseknek való megfelelés igazolásának céljára előírt rajzok.
            
         3.3.   A kérelmezőnek a jóváhagyási vizsgálatokat végző műszaki szolgálat rendelkezésére kell bocsátania a következőket:
   
               3.3.1.
            
            
               vagy egy, a jóváhagyásra benyújtott típust képviselő járműpéldányt, vagy a járműnek azt a részét, illetve azokat a részeit, amelyek az ezen előírás szerint előírt ellenőrzések és vizsgálatok elvégzéséhez szükségesek;
            
         
               3.3.2.
            
            
               bizonyos részeket és a használt anyagok mintáit, ha a műszaki szolgálat kéri.
            
         4.   JÓVÁHAGYÁS
   4.1.   Ha az ezen előírás szerint jóváhagyásra benyújtott jármű megfelel az alábbi 5. és 6. szakasz előírásainak, akkor e járműtípust jóvá kell hagyni.
   4.2.   Mindegyik jóváhagyott típushoz jóváhagyási számot kell rendelni. Ennek első két számjegye a jóváhagyás időpontjában hatályos, az előírást lényeges műszaki tartalommal legutóbb módosító módosításcsomag száma (a változatlan eredeti előírás esetében 00). Ugyanazon szerződő fél nem rendelheti ugyanazt a számot ugyanazon, de másféle külső szerkezettel rendelkező járműtípushoz, illetve más járműtípushoz.
   4.3.   Egy járműtípusnak ezen előírás szerinti jóváhagyásáról vagy a jóváhagyás elutasításáról értesíteni kell az egyezményben részes és ezen előírást alkalmazó feleket az ezen előírás 1. mellékletének megfelelő nyomtatványon, mellékelve a kérelmező által a jóváhagyás céljára benyújtott, a 3.2.1. és 3.2.2. szakaszban említett rajzokat és fényképeket az A4-es méretet (210 × 297 mm) nem meghaladó formátumban vagy ilyen méretre összehajtva, és megfelelő méretarányban.
   4.4.   Minden olyan járművön, amely megfelel az ezen előírás szerint jóváhagyott járműtípusnak, a jóváhagyási értesítésben megadott, könnyen hozzáférhető helyen jól látható módon fel kell tüntetni egy nemzetközi jóváhagyási jelet, amely a következőkből áll:
   
               4.4.1.
            
            
               egy kör, benne az „E” betűjel és a jóváhagyó ország egyedi azonosító száma (3);
            
         
               4.4.2.
            
            
               ezen előírás száma, amelyet egy „R” betűjel, egy kötőjel és a jóváhagyási szám követ a 4.4.1. szakaszban előírt kör jobb oldalán.
            
         4.5.   Ha a jármű megfelel az egyezményhez mellékelt egy vagy több további előírás szerint abban az országban jóváhagyott járműtípusnak, amely ezen előírás alapján megadta a jóváhagyást, akkor a 4.4.1. szakaszban előírt jelet nem szükséges megismételni; ebben az esetben az előírás és a jóváhagyás számát, valamint az összes olyan előírás kiegészítő jelét, amelyek szerint a jóváhagyást megadták ugyanabban az országban, amely ezen előírás szerint is megadta a jóváhagyást, a fenti 4.4.1. szakaszban előírt jel jobb oldalán egymás alatt kell feltüntetni.
   4.6.   A jóváhagyási jelnek jól olvashatónak és eltávolíthatatlannak kell lennie.
   4.7.   A jóváhagyási jelet a gyártó által a járműre szerelt adattáblán vagy annak közelében kell elhelyezni.
   4.8.   Ezen előírás 2. mellékletében példák találhatók a jóváhagyási jel elrendezésére.
   5.   ÁLTALÁNOS KÖVETELMÉNYEK
   5.1.   Ez az előírás nem vonatkozik a jármű „külső felületének” azokra a részeire, amelyek terheletlen járműnél, zárt ajtók, ablakok, zárófedelek stb. esetén:
   
               5.1.1.
            
            
               vagy kívül találhatók egy olyan tartományon, amelyet felülről egy 2,00 m-re a talaj felett lévő vízszintes sík, alulról pedig – a gyártó választása szerint – a 2.6. szakasz szerinti vonatkoztatási sík vagy a 2.7. szakasz szerinti padlóvonal határol; vagy
            
         
               5.1.2.
            
            
               úgy helyezkednek el, hogy statikus feltételek mellett egy 100 mm-es átmérőjű gömbbel nem érinthetők;
            
         
               5.1.3.
            
            
               ha a vonatkoztatási sík képezi a tartomány alsó határát, akkor csak azokat a járműrészeket kell figyelembe venni, amelyek két olyan függőleges sík között találhatók, melyek közül az egyik érinti a jármű külső felületét, a másik pedig ezzel párhuzamosan halad 80 mm-re az említett érintkezési ponttól, a jármű belső terének irányában eltolva.
            
         5.2.   A jármű „külső felületén” nem lehetnek olyan kiálló részek, amelyek beleakadhatnak a gyalogosokba, kerékpárosokba vagy motorkerékpárosokba.
   5.3.   A lenti 6. szakaszban megadott járműrészeken nem lehetnek olyan kifelé irányuló hegyes vagy éles elemek, sem olyan alakú, méretű, irányú vagy keménységű kiálló részek, amelyek valószínűleg növelik azon személy testi sérülésének veszélyét vagy súlyosságát, akit a jármű külső felülete elsodor, vagy aki a baleset során annak ütközik.
   5.4.   A külső felület legfeljebb 60 Shore A keménységű kiálló részeinek görbületi sugara lehet kisebb, mint az alábbi 6. szakaszban megadott érték.
   6.   KÜLÖNLEGES KÖVETELMÉNYEK
   6.1.   Díszítések, márkajelek, a kereskedelmi jelek betűi és számai
   
               6.1.1.
            
            
               Díszítéseknél, márkajeleknél, illetve a kereskedelmi jelek betűinél és számainál a görbületi sugár nem lehet kisebb 2,5 mm-nél. Ez az előírás nem vonatkozik azokra a részekre, amelyek kinyúlása az őket körülvevő felületből nem haladja meg az 5 mm-t; kifelé irányuló éleiket azonban ebben az esetben is le kell kerekíteni.
            
         
               6.1.2.
            
            
               Az őket körülvevő felületből több mint 10 mm-re kinyúló díszítéseknek, márkajeleknek, illetve a kereskedelmi jelek betűinek és számainak egy olyan 10 daN nagyságú erő hatására, amely azok legkülső pontjára tetszőleges irányban hat egy olyan síkban, amely körülbelül párhuzamos azzal a felülettel, amelyen azok el vannak helyezve, vagy vissza kell húzódniuk, vagy le kell válniuk, vagy el kell hajolniuk.
               A 10 daN erő kifejtéséhez legfeljebb 50 mm-es átmérőjű, sík felületű nyomófejet kell használni. Ha ez nem lehetséges, akkor más, ezzel egyenértékű mérési módszert kell alkalmazni. Ha a díszítések visszahúzódtak, leváltak vagy elhajoltak, akkor a megmaradó rész legfeljebb 10 mm-re állhat ki, és nem lehet hegyes vagy éles szélű.
            
         6.2.   Fényszóróellenzők és -keretek
   
               6.2.1.
            
            
               Kiálló ellenzők és keretek csak abban az esetben megengedettek a fényszórókon, ha legfeljebb 30 mm-re nyúlnak ki a fényszóró külső, fényáteresztő felületétől, és görbületi sugaruk mindenhol legalább 2,5 mm.
            
         
               6.2.2.
            
            
               A behúzható fényszóróknak mind üzemi, mind behúzott helyzetben meg kell felelniük a fenti 6.2.1. szakasz követelményeinek.
            
         
               6.2.3.
            
            
               A 6.2.1. szakasz rendelkezései nem vonatkoznak a süllyesztett fényszórókra, illetve azokra a fényszórókra, amelyeken a felépítmény környező részei túlnyúlnak, feltéve, hogy a felépítmény megfelel az 5.2. szakaszban foglalt előírásoknak.
            
         6.3.   Rácsok
   A rácsok részeinek a következő görbületi sugarakkal kell rendelkezniük:
   
               —
            
            
               legalább 2,5 mm, ha két egymás mellett fekvő rész távolsága nagyobb mint 40 mm,
            
         
               —
            
            
               legalább 1 mm, ha a távolság 25 mm és 40 mm közötti,
            
         
               —
            
            
               legalább 0,5 mm, ha a távolság kisebb mint 25 mm.
            
         6.4.   Szélvédő- és fényszórómosó készülékek
   
               6.4.1.
            
            
               A fent említett készülékeket úgy kell elhelyezni, hogy a törlőtengelynek legalább 2,5 mm görbületi sugarú védőburkolata legyen, és felülete legalább 150 mm2 legyen; e felületet egy metszetnek arra a síkra történő vetítésével állapítjuk meg, amelynek távolsága a legjobban kiálló ponttól legfeljebb 6,5 mm.
            
         
               6.4.2.
            
            
               A szélvédő- és fényszórómosó készülékek fúvókáinak legalább 2,5 mm-es görbületi sugárral kell rendelkezniük. Azoknál a fúvókáknál, amelyek kevesebb mint 5 mm-re állnak ki, a kifelé irányuló éleket le kell kerekíteni.
            
         6.5.   Védőszerkezetek (lökhárítók)
   
               6.5.1.
            
            
               Az elülső védőszerkezetek végeinek befelé, a felépítmény külső felülete felé hajolniuk.
            
         
               6.5.2.
            
            
               Az elülső védőszerkezetek alkatrészeit úgy kell megtervezni, hogy valamennyi kifelé irányuló kemény felület görbületi sugara legalább 5 mm legyen.
            
         
               6.5.3.
            
            
               Az olyan berendezéseknek, mint a vonóhorog és csörlő, nem szabad a lökhárító legkülső felületén túlnyúlniuk. Ha azonban a csörlőket használaton kívül megfelelő, legalább 2,5 mm görbületi sugarú védőburkolat takarja, túlnyúlhatnak a lökhárító legkülső felületén.
            
         
               6.5.4.
            
            
               A 6.5.2. szakasz előírásai nem vonatkoznak a lökhárító olyan alkatrészeire vagy a lökhárítóra erősített vagy abba behelyezett olyan alkatrészekre, amelyek kevesebb mint 5 mm-re állnak ki. Az 5 mm-nél kisebb mértékben kiálló alkatrészek éleit le kell kerekíteni. A lökhárítóra erősített, az előírás más szakaszaiban említett eszközökre az ebben az előírásban foglalt különleges követelmények továbbra is érvényben vannak.
            
         6.6.   Az ajtókon, csomagtérfedeleken, szellőző- és szerelőnyílásokon lévő fogantyúk, csuklópántok és nyomógombok, valamint kapaszkodó fogantyúk
   
               6.6.1.
            
            
               A fent említett részek kinyúlása nem haladhatja meg: a nyomógombok esetében a 30 mm-t, a kapaszkodó fogantyúk és a fedélfogantyúk esetében a 70 mm-t és minden más esetben az 50 mm-t. Görbületi sugaruknak legalább 2,5 mm-nek kell lennie.
            
         
               6.6.2.
            
            
               Ha az oldalsó ajtókon lévő fogantyúk elforgatható kivitelűek, akkor a következő követelmények valamelyikének meg kell felelniük:
               
                           6.6.2.1.
                        
                        
                           Az ajtó síkjával párhuzamosan elforduló fogantyúk esetében a fogantyú nyitott végének hátrafelé kell mutatnia. Ezen fogantyúk végének az ajtó síkja felé kell görbülnie, és azt védőházban vagy süllyesztve kell elhelyezni.
                        
                     
                           6.6.2.2.
                        
                        
                           Azokat a fogantyúkat, amelyek tetszőleges irányban kifelé, de nem az ajtó síkjával párhuzamosan forognak, zárt állásban védőházban vagy süllyesztve kell elhelyezni. A nyitott végnek hátrafelé vagy lefelé kell mutatnia.
                           Ez utóbbi feltételnek eleget nem tevő fogantyúk is elfogadhatók, amennyiben:
                           
                                       —
                                    
                                    
                                       önálló visszahúzó mechanizmussal rendelkeznek,
                                    
                                 
                                       —
                                    
                                    
                                       a visszahúzó mechanizmus meghibásodása esetén sem nyúlnak ki 15 mm-nél nagyobb mértékben,
                                    
                                 
                                       —
                                    
                                    
                                       nyitott helyzetben görbületi sugaruk legalább 2,5 mm (ez az előírás nem alkalmazható akkor, ha a kinyúlás a legnyitottabb helyzetben kevesebb mint 5 mm, ebben az esetben a kifelé irányuló részek külső éleit le kell kerekíteni),
                                    
                                 
                                       —
                                    
                                    
                                       szabadon mozgó végük felülete a legnagyobb mértékben kinyúló ponttól legfeljebb 6,5 mm távolságban mérve legalább 150 mm2.
                                    
                                 
                     
         6.7.   Felhágók és lépcsők
   A felhágók és lépcsők éleit le kell kerekíteni.
   6.8.   Oldalsó levegő- és esőterelő lemezek és az ablakokon lévő, szennyezésvédő levegőterelő lemezek
   Azoknak az éleknek, amelyek kifelé irányulhatnak, legalább 1 mm-es görbületi sugárral kell rendelkezniük.
   6.9.   Fémlemez élek
   A fémlemez élek megengedettek, feltéve, hogy a felépítmény felé oly módon hajlanak vissza, hogy egy 100 mm átmérőjű gömbbel nem érinthetők meg, vagy olyan védőburkolattal vannak ellátva, amely legalább 2,5 mm görbületi sugárral rendelkezik.
   6.10.   Kerékanyák, kerékagysapkák és védőszerkezetek
   
               6.10.1.
            
            
               A kerékanyáknak, kerékagysapkáknak és védőszerkezeteknek nem lehet éles felületű kiálló részük.
            
         
               6.10.2.
            
            
               Ha a jármű egyenesen halad, a gumiabroncsokon kívül a kerekek egyetlen – a forgástengelyükön átmenő vízszintes sík fölött fekvő – részének sem szabad a kerék fölötti felépítmény szélének egy vízszintes síkbeli függőleges vetületén túlnyúlnia. Ha azonban funkcionális követelmények miatt indokolt, a kerékanyákat és kerékagysapkákat fedő védőszerkezetek túlnyúlhatnak a kerék fölötti felépítmény függőleges vetületén, amennyiben a kiálló részek felületének görbületi sugara legalább 5 mm, és a kerék fölötti felépítmény függőleges vetületén túlnyúló alkatrész legfeljebb 30 mm-re áll ki.
            
         
               6.10.3.
            
            
               Ha csavarok vagy anyák túlnyúlnak a gumiabroncs külső felületének vetületén (azaz a gumiabroncsnak azon a részén, amely a kerék forgástengelyén átmenő vízszintes sík fölött fekszik), akkor a 6.10.2. szakasz szerinti védőszerkezeteket kell alkalmazni.
            
         6.11.   Emelési pontok és a kipufogócsövek
   
               6.11.1.
            
            
               Az emelési pontoknak (ha vannak) és a kipufogócsőnek vagy -csöveknek nem szabad a padlóvonal függőleges vetületén vagy a vonatkoztatási sík és a jármű külső felülete metszésvonalának a függőleges vetületén túl 10 mm-nél nagyobb mértékben kinyúlniuk.
            
         
               6.11.2.
            
            
               Egy kipufogócső kinyúlása a fenti előírástól függetlenül 10 mm-nél nagyobb is lehet, ha a végén lévő élei legalább 2,5 mm-es görbületi sugárra le vannak kerekítve.
            
         7.   JÁRMŰTÍPUS MÓDOSÍTÁSA
   7.1.   A járműtípus minden módosításáról értesíteni kell a járműtípust jóváhagyó szakhatóságot. A szakhatóság ezt követően a következőképpen járhat el:
   
               7.1.1.
            
            
               úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatása, és a jármű továbbra is megfelel az előírásoknak vagy
            
         
               7.1.2.
            
            
               új mérési jegyzőkönyvet kér a vizsgálat elvégzéséért felelős műszaki szolgálattól.
            
         7.2.   A jóváhagyás megerősítéséről vagy elutasításáról, a módosítások részletes leírásával együtt, a fenti 4.3. szakaszban említett eljárással értesíteni kell az egyezményben részes és ezen előírást alkalmazó feleket.
   8.   GYÁRTÁSMEGFELELŐSÉG
   8.1.   Az ezen előírás értelmében jóváhagyási jelet viselő minden járműnek – kiálló részei tekintetében – meg kell felelnie a jóváhagyott típusnak.
   8.2.   A fenti 8.1. szakaszban előírt gyártásmegfelelőség igazolására az ezen előírásban előírt jóváhagyási jelet viselő, sorozatban gyártott járműveken megfelelő számú szúrópróbaszerű ellenőrzést kell végezni.
   9.   SZANKCIÓK NEM MEGFELELŐ GYÁRTÁS ESETÉN
   9.1.   Az ezen előírás alapján egy adott járműtípusra megadott jóváhagyás visszavonható, ha a fenti 6. szakaszban előírt követelmények nem teljesülnek, illetve ha a jármű nem felelt meg a 3. mellékletben előírt vizsgálaton.
   9.2.   Ha az egyezményben részes és ezen előírást alkalmazó valamely fél visszavon egy előzőleg általa megadott jóváhagyást, akkor erről haladéktalanul értesíti az ezen előírást alkalmazó többi szerződő felet egy olyan jóváhagyási értesítéssel, amelynek végén nagy betűkkel, aláírással és keltezéssel ellátva szerepelteti a „JÓVÁHAGYÁS VISSZAVONVA” kifejezést.
   10.   GYÁRTÁS VÉGLEGES LEÁLLÍTÁSA
   Ha a jóváhagyás jogosultja véglegesen leállítja az ezen előírás szerint jóváhagyott járműtípus gyártását, akkor erről értesítenie kell a jóváhagyást megadó hatóságot. A hatóság az idevágó információ kézhezvételét követően haladéktalanul értesíti az ezen előírást alkalmazó többi szerződő felet egy olyan jóváhagyási értesítéssel, amelynek végén nagy betűkkel, aláírással és keltezéssel ellátva szerepelteti a „GYÁRTÁS LEÁLLÍTVA” kifejezést.
   11.   A JÓVÁHAGYÁSI VIZSGÁLAT ELVÉGZÉSÉÉRT FELELŐS MŰSZAKI SZOLGÁLATOK ÉS A SZAKHATÓSÁGOK NEVE ÉS CÍME
   Az egyezményben részes és ezen előírást alkalmazó felek közlik az Egyesült Nemzetek Szervezetének Titkárságával a jóváhagyási vizsgálat elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó szakhatóságok nevét és címét.
   
      (1)  A Motoros járművekre vonatkozó egységesített állásfoglalás (R.E.3) (dokumentum: a legutóbb a 4. módosítással módosított TRANS/WP.29/78/1. javított változat/2. módosítás) 7. mellékletének meghatározása szerint.
   
      (2)  E lehetőség igénybevétele az előírás alkalmazási körét nem módosítja.
   
      (3)  1 – Németország, 2 – Franciaország, 3 – Olaszország, 4 – Hollandia, 5 – Svédország, 6 – Belgium, 7 – Magyarország, 8 – Cseh Köztársaság, 9 – Spanyolország, 10 – Szerbia és Montenegró, 11 – Egyesült Királyság, 12 – Ausztria, 13 – Luxemburg, 14 – Svájc, 15 (szabad), 16 – Norvégia, 17 – Finnország, 18 – Dánia, 19 – Románia, 20 – Lengyelország, 21 – Portugália, 22 – Orosz Föderáció, 23 – Görögország, 24 – Írország, 25 – Horvátország, 26 – Szlovénia, 27 – Szlovákia, 28 – Belarusz, 29 – Észtország, 30 (szabad), 31 – Bosznia és Hercegovina, 32 – Lettország, 33 (szabad), 34 – Bulgária, 35 (szabad), 36 – Litvánia, 37 – Törökország, 38 (szabad), 39 – Azerbajdzsán, 40 – Macedónia Volt Jugoszláv Köztársaság, 41 (szabad), 42 – Európai Közösség (a jóváhagyást a tagállamok adják meg saját EGB-típus-jóváhagyási jelüket használva), 43 – Japán, 44 (szabad), 45 – Ausztrália, 46 – Ukrajna, 47 – Dél-Afrika, 48 – Új-Zéland, 49 – Ciprus, 50 – Málta, 51 – Koreai Köztársaság, 52 – Malajzia, és 53 – Thaiföld. A további számokat további országoknak jelölik ki, időrendi sorrendben aszerint, hogy a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló egyezményt mikor ratifikálják, vagy ahhoz mikor csatlakoznak, és az így kijelölt számokat az Egyesült Nemzetek Főtitkára közli az egyezményben részes szerződő felekkel.
   
      1. MELLÉKLET
      
         ÉRTESÍTÉS
      
      (Legnagyobb megengedett formátum: A4, azaz 210 × 297 mm)
      
         
   
   
      2. MELLÉKLET
      
         A JÓVÁHAGYÁSI JELEK ELRENDEZÉSE
      
      A. MINTA
      (Lásd ezen előírás 4.4 szakaszát)
      
         
      B. MINTA
      (Lásd ezen előírás 4.5 szakaszát)
      
         
      
         (1)  Ez utóbbi szám csak példaként szolgál.
   
   
      3. MELLÉKLET
      
         Eljárás a H pont és a háttámla tényleges dőlésszögének meghatározására, valamint ezeknek az R ponttal és a háttámla tervezési dőlésszögével való viszonyának igazolására
      
      1.   FOGALOMMEGHATÁROZÁSOK
      
                  1.1.
               
               
                  „H pont”: az utastérben helyet foglaló utas helyzetét jelző, a lenti 3. szakaszban leírt, az utast reprezentáló próbabábu törzse és combjai közötti elméleti forgástengely metszéspontja egy hosszanti függőleges síkban.
               
            
                  1.2.
               
               
                  „R pont” vagy „az ülés vonatkoztatási pontja”: a jármű gyártója által meghatározott vonatkoztatási pont, amely:
                  
                              1.2.1.
                           
                           
                              a jármű szerkezetéhez viszonyítva meghatározott koordinátákkal rendelkezik;
                           
                        
                              1.2.2.
                           
                           
                              megfelel a törzs és a combok forgáspontja (H pont) elméleti helyzetének a legalacsonyabb és leghátsó szokásos vezetői testtartás vagy azon használati helyzet mellett, amelyet a jármű gyártója az egyes ülésekhez meghatároz.
                           
                        
            
                  1.3.
               
               
                  „Háttámla dőlésszöge”: a háttámla és a függőleges közötti hajlásszög.
               
            
                  1.4.
               
               
                  „Háttámla tényleges dőlésszöge”: a H ponton átmenő függőlegesnek az emberi testet reprezentáló, a lenti 3. szakaszban leírt próbabábu törzsének vonatkoztatási vonalával bezárt szöge.
               
            
                  1.5.
               
               
                  „Háttámla tervezési dőlésszöge”: a gyártó által előírt szöget jelenti, amely:
                  
                              1.5.1.
                           
                           
                              meghatározza a háttámla dőlésszögét a legalacsonyabb és leghátsó szokásos vezetői testtartás vagy azon használati helyzet mellett, amelyet a jármű gyártója az egyes ülésekhez meghatároz;
                           
                        
                              1.5.2.
                           
                           
                              az R pontban a függőleges és a törzs vonatkoztatási vonala által bezárt szög;
                           
                        
                              1.5.3.
                           
                           
                              elméletileg megfelel a háttámla tényleges dőlésszögének.
                           
                        
            2.   A H PONTOK ÉS A HÁTTÁMLA TÉNYLEGES DŐLÉSSZÖGEINEK MEGHATÁROZÁSA
      
                  2.1.
               
               
                  A H pontot és a háttámla tényleges dőlésszögét a jármű gyártója által rendelkezésre bocsátott minden egyes üléshez meg kell határozni. Ha az ugyanabban a sorban lévő ülések hasonlónak tekinthetők (üléspad, azonos ülések stb.), akkor mindegyik üléssorra csak egy H pontot és a háttámlának csak egy tényleges dőlésszögét kell meghatározni; ehhez a lenti 3. szakaszban leírt próbabábut olyan helyre kell helyezni, amely az üléssorra nézve reprezentatívnak tekinthető. Ez a hely:
                  
                              2.1.1.
                           
                           
                              az első üléssor esetében a vezető ülése;
                           
                        
                              2.1.2.
                           
                           
                              a hátsó üléssor vagy sorok esetében valamelyik külső ülés.
                           
                        
            
                  2.2.
               
               
                  A H pont és a háttámla tényleges dőlésszögének meghatározásához a vizsgált ülést a gyártó által megadott legalsó és leghátsó vezetési vagy használati helyzetbe kell állítani. Ha a háttámla dőlésszöge állítható, akkor a támlát a gyártó előírásai szerint reteszelt állásba kell helyezni, vagy előírások hiányában úgy kell rögzíteni, hogy a háttámla tényleges dőlésszöge a lehető legközelebb legyen a 25°-hoz.
               
            3.   A PRÓBABÁBU LEÍRÁSA
      
                  3.1.
               
               
                  Egy átlagos méretű felnőtt férfinak megfelelő tömegű és körvonalú háromdimenziós próbabábut kell használni. A próbabábut az 1. és 2. ábra mutatja.
               
            
                  3.2.
               
               
                  A próbabábunak az alábbiakból kell állnia:
                  
                              3.2.1.
                           
                           
                              két olyan részből, amelyek közül az egyik a hátnak, a másik pedig a test ülőfelületének felel meg, és amelyeket egy, a törzs és a combok közötti forgástengelynek megfelelő tengely csuklósan köt össze egymással. E tengelynek a próbabábu oldalsíkjával való metszéspontja adja a próbabábu H pontját;
                           
                        
                              3.2.2.
                           
                           
                              két olyan részből, amelyek a lábszáraknak felelnek meg, és amelyek csuklósan csatlakoznak az ülőfelületnek megfelelő elemhez; valamint
                           
                        
                              3.2.3.
                           
                           
                              két olyan részből, amelyek a lábfejeknek felelnek meg, és amelyek a lábszárakkal a bokáknak megfelelő csuklókkal vannak összekapcsolva;
                           
                        
                              3.2.4.
                           
                           
                              a test ülőfelületének megfelelő alkotórészt a keresztirányú tájolás ellenőrzését lehetővé tévő libellával lehet ellátni.
                           
                        
            
                  3.3.
               
               
                  A mindenkori súlypontnak megfelelő helyeken az egyes testrészek tömegének megfelelő terhelősúlyokat kell elhelyezni, hogy a próbabábu teljes tömege 75,6 kg legyen. A különféle súlyokról az ezen melléklet függelékének 2. ábrájához tartozó táblázat közöl részletes adatokat.
               
            
                  3.4.
               
               
                  A próbabábu törzsének vonatkoztatási vonala egy olyan egyenesnek tekinthető, amely a comb/törzs-csuklón és az elméleti nyak/mellkas-csuklón halad keresztül (lásd e melléklet függelékének 1. ábráját).
               
            4.   A PRÓBABÁBU BEÁLLÍTÁSA
      A háromdimenziós próbabábut a következő módon kell beállítani:
      
                  4.1.
               
               
                  A járművet vízszintes síkra kell állítani, majd az üléseket a fenti 2.2. szakasz szerint kell beállítani.
               
            
                  4.2.
               
               
                  A vizsgálandó ülést egy textildarabbal le kell teríteni a próbabábu helyes beállításának megkönnyítéséhez;
               
            
                  4.3.
               
               
                  A próbabábut úgy kell az adott ülésen elhelyezni, hogy a csuklós tengely derékszöget zárjon be a jármű hosszanti szimmetriasíkjával.
               
            
                  4.4.
               
               
                  A próbabábu lábfejeit az alábbi módon kell elhelyezni:
                  
                              4.4.1.
                           
                           
                              az első üléseknél a lábfejeket úgy kell elhelyezni, hogy a próbabábu ülőfelülete keresztirányú tájolásának beállítására szolgáló libella vízszintesen álljon;
                           
                        
                              4.4.2.
                           
                           
                              a hátsó üléseknél pedig oly módon, hogy amennyire csak lehet érintkezésben legyenek az első ülésekkel. Ha így a lábfejek a padló különböző magasságú részein állnak, akkor az első ülést először érintő lábfej vonatkoztatási pontként szolgál, és a másik lábfejet úgy kell beállítani, hogy a próbabábu ülőfelülete keresztirányú tájolásának beállítására szolgáló libella vízszintesen álljon;
                           
                        
                              4.4.3.
                           
                           
                              Ha a H pontot a középső ülésnél kell meghatározni, akkor a lábakat a kardánalagút egy-egy oldalán kell elhelyezni.
                           
                        
            
                  4.5.
               
               
                  A súlyok combokra történő felerősítése után a próbabábu ülőfelülete keresztirányú tájolásának ellenőrzésére szolgáló libellát vízszintes helyzetbe kell hozni, majd a próbabábu ülőfelületének megfelelő részre is fel kell erősíteni a súlyokat.
               
            
                  4.6.
               
               
                  a próbabábut el kell mozdítani a háttámlától a térdcsukló tengelye segítségével, és a próbabábu hátát előre kell dönteni. A próbabábut úgy kell ismét visszahelyezni az ülésbe, hogy ülőfelületét ütközésig hátra kell tolni; azután a próbabábu hátát újra a háttámlához kell dönteni.
               
            
                  4.7.
               
               
                  A próbabábura ekkor vízszintes irányban 10 ± 1 daN értékű terhelést kell kifejteni kétszer. A terhelés irányát és támadáspontját egy fekete nyíl jelzi a 2. ábrán.
               
            
                  4.8.
               
               
                  A súlyok jobb és bal oldalra történő felrakása után a törzset terhelő súlyokat is fel kell helyezni. A próbabábu keresztirányú tájolásának beállítására szolgáló libellának vízszintesnek kell maradnia.
               
            
                  4.9.
               
               
                  A próbabábu keresztirányú tájolásának beállítására szolgáló libellát vízszintesben tartva a próbabábu hátát előre kell dönteni, amíg a törzs súlyai a H pont fölé nem kerülnek, így megszűnik a súrlódás a háttámlával.
               
            
                  4.10.
               
               
                  A beállítás befejezéséhez a próbabábu hátát óvatosan hátra kell dönteni. A próbabábu keresztirányú tájolásának beállítására szolgáló libellának vízszintesben kell maradnia. Ha ez nem így történik, akkor a fent leírt eljárást meg kell ismételni.
               
            5.   EREDMÉNYEK
      
                  5.1.
               
               
                  Amikor a próbabábu a fenti 4. szakaszban leírtak szerint be van állítva, a H pontot és az adott járműülés háttámlájának tényleges dőlésszögét a próbabábu H pontja és törzse vonatkoztatási vonalának dőlésszöge alkotja.
               
            
                  5.2.
               
               
                  A H pontnak a három, egymásra kölcsönösen merőleges síkra vonatkozó koordinátáit és a háttámla tényleges dőlésszögét meg kell mérni a járműgyártó által szolgáltatott adatokkal való összehasonlítás céljából.
               
            6.   AZ R ÉS A H PONT VISZONYLAGOS HELYZETÉNEK, VALAMINT A HÁTTÁMLA TERVEZETT ÉS TÉNYLEGES DŐLÉSSZÖGE KÖZÖTTI KAPCSOLAT ELLENŐRZÉSE
      
                  6.1.
               
               
                  A H pont tekintetében az 5.2. szakasznak megfelelően elvégzett mérések eredményeit és a háttámla tényleges dőlésszögét össze kell hasonlítani az R pont koordinátáival és a háttámlának a gyártó által megadott tervezési dőlésszögével.
               
            
                  6.2.
               
               
                  Az R pont és a H pont viszonylagos helyzetét, valamint a háttámla tervezett és tényleges dőlésszöge közötti kapcsolatot az adott ülés tekintetében akkor lehet megfelelőnek tekinteni, ha a koordinátái által meghatározott H pont egy 50 mm-es oldalú négyzetbe esik, melynek átlói az R pontban metszik egymást, és ha a háttámla tényleges dőlésszöge a háttámla tervezett dőlésszögének 5°-os tartományában található.
               
            
                  6.2.1.
               
               
                  Ha ezek a feltételek teljesülnek, az R pontot és a háttámla tervezett dőlésszögét kell használni a vizsgálathoz, és ha szükséges, a próbabábut úgy kell beállítani, hogy a H pont egybeessen az R ponttal, és a háttámla tényleges dőlésszöge egybeessen a háttámla tervezett dőlésszögével.
               
            
                  6.3.
               
               
                  Ha a H pont vagy a háttámla tényleges dőlésszöge nem felel meg a fenti 6.2. szakaszban foglalt követelményeknek, akkor a H pontot, valamint a háttámla tényleges dőlésszögét további két alkalommal (azaz összesen háromszor) meg kell határozni. Ha a három, ilyen módon kapott eredményből kettő megfelel a követelményeknek, akkor a vizsgálat eredménye megfelelőnek tekinthető.
               
            
                  6.4.
               
               
                  Ha e három műveletből legalább kettő eredménye nem felel meg 6.2. szakaszban foglalt követelményeknek, akkor a vizsgálat eredményét nem lehet megfelelőnek tekinteni.
               
            
                  6.5.
               
               
                  Ha a 6.4. szakaszban leírt helyzet áll elő, vagy az ellenőrzés nem lehetséges, mert a járműgyártó nem szolgáltatott az R pontra vagy a háttámla tervezett dőlésszögére vonatkozó adatokat, akkor a három vizsgálat eredményeinek átlaga használható és érvényesnek tekinthető az összes olyan esetben, amelyben az R pontot vagy a háttámla tervezett dőlésszögét ezen előírás megemlíti.
               
            
         Függelék
         A HÁROMDIMENZIÓS PRÓBABÁBU RÉSZEI
         
            
         A PRÓBABÁBU MÉRETEI ÉS TÖMEGE
         
            A próbabábu tömege
         
         
                     kg
                  
               
                     A hátnak és az ülőfelületnek megfelelő részek
                  
                  
                     16,6
                  
               
                     A törzs tömege
                  
                  
                     31,2
                  
               
                     Az ülőfelület tömege
                  
                  
                     7,8
                  
               
                     A comb tömege
                  
                  
                     6,8
                  
               
                     A lábszár tömege
                  
                  
                     13,2
                  
               
                     
                        Összesen
                     
                  
                  
                     
                        75,6
                     
                  
               
            2.   ábra
         
         
            
      
   
   
      4. MELLÉKLET
      
         A KIÁLLÓ RÉSZEK ÉS TÁVOLSÁGOK MÉRÉSE
      
      1.   A KÜLSŐ FELÜLETEN RÖGZÍTETT ALKATRÉSZ KIÁLLÓ RÉSZÉNEK MÉRETMEGHATÁROZÁSÁRA SZOLGÁLÓ MÓDSZER
      
                  1.1.
               
               
                  Egy domború burkolatra rögzített alkatrész kiálló részének méretei vagy közvetlenül, vagy a rögzített alkatrész megfelelő metszetrajza alapján határozhatók meg.
               
            
                  1.2.
               
               
                  Ha egy nem domború burkolatra rögzített alkatrész kiálló részének a mérete egyszerű méréssel nem határozható meg, akkor azt a burkolat vonatkoztatási vonala és egy olyan 100 mm átmérőjű gömb középpontja közötti távolságban mutatkozó legnagyobb eltérés alapján kell meghatározni, amelyet úgy kell mozgatni, hogy állandóan érintse az alkatrészt. Ennek az eljárásnak az alkalmazására mutat be példát az 1. ábra.
               
            
                  1.3.
               
               
                  Kapaszkodó fogantyúknál a kiálló rész méretét egy, a rögzítési pontokon átmenő síkhoz viszonyítva kell meghatározni. Erre a 2. ábra mutat példát.
               
            2.   MÓDSZER FÉNYSZÓRÓELLENZŐK ÉS -KERETEK KIÁLLÓ RÉSZEINEK MEGHATÁROZÁSÁRA
      
                  2.1.
               
               
                  A fényszóró külső felületéből kiálló rész méretét vízszintes irányban egy 100 mm-es átmérőjű gömb érintkezési pontjától kell mérni, a 3. ábrán bemutatott módon.
               
            3.   MÓDSZER EGY RÁCS EGYES RÉSZEI KÖZÖTTI TÁVOLSÁG MEGHATÁROZÁSÁRA
      
                  3.1.
               
               
                  Egy rács részei közötti távolságnak azon két sík közötti távolság számít, amelyek a gömb érintkezési pontjain keresztülmennek, és merőlegesek ezeknek a pontoknak az összekötő vonalára. E módszer alkalmazására a 4. és 5. ábra mutat be példát.
               
            
         1.   ábra
      
      
         
      
         2.   ábra
      
      
         
      
         3.   ábra
      
      
         
      
         4. és 5.   ábra